ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 50**

**Тэма:** Замацаванне

**Мэта:** плануецца, што ў канцы ўрока вучні замацуюць веданне саставу вывучаных лікаў, уменне выконваць складанне і адніманне лікаў у межах дзевяці на практычнай аснове.

**Задачы:**

* замацоўваць веды пра спосабы ўтварэння, чытання і запісу лікаў ад 0 да 9 веданне саставу вывучаных лікаў;
* замацоўваць уменне выконваць складанне і адніманне лікаў у межах дзевяці на практычнай аснове;
* практыкаваць у параўнанні лікаў ад 1 да 9, рашэнні простых задач, якія раскрываюць сэнс дзеянняў складання і аднімання;
* развіваць матэматычную мову; уменне ажыццяўляць самакантроль і ўзаемакантроль; уменне дзейнічаць па інструкцыі;
* спрыяць выхаваню актыўнасці, уседлівасці, стараннасці ў працэсе навучання.
* **Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; геаметрычныя фігуры; карткі з лікамі і знакамі; наглядны матэрыял.

**Ход урока**

**І Арганізацыйны момант.**

* Пакажыце пры дапамозе лінеечкі настрою, з якім настроем вы прыйшлі на ўрок?

**Настаўнік: Тэма нашага ўрока -** Замацаванне. Нам трэба будзе паўтарыць і замацаваць веды, атрыманыя на ўроках матэматыкі: рашаць задачы і прыклады, паўтарыць склад вывучаных лікаў, трэніравацца ў параўнанні лікаў.

* Вы гатовыя?

*Стук ў дзверы, заходзіць дарослы і перадае ліст.*

* Паглядзіце, ад каго гэты ліст. Вёска Прастаквашына, ад дзядзькі Фёдара.
* Вы ведаеце, хто гэта? Адкрыем і пачытаем.

*“Дарагія першакласнікі. Мяне завуць дзядзька Фёдар. Я жыву ў в. Прастаквашына з катом Матроскіным і сабакам Шарыкам. Нам вельмі хочацца знайсці новых сяброў. Мы даведаліся, што вы вельмі дружныя і актыўныя дзеці. Запрашаем вас да нас у госці. Ваш дзядзька Фёдар”.*

* Паедзем у госці? А так як у нас урок матэматыкі, то і падарожжа наша будзе якое? – матэматычнае.

**ІІ Актуалізацыя ведаў і навыкаў навучэнцаў.**

* А на чым мы паедзем, вы даведаецеся, калі размясціце лікі ў парадку павелічэння.

5

4

2

7

1

3

6

б

о

ў

с

а

т

у

(Аўтобус.)

* Каб сесці вам ў аўтобус вам трэба купіць квіткі. (Рашыць прыклад. Вучні выцягваюць адзін квіток (картка з прыкладам) і запісваюць рашэнне, потым мяняюцца з суседам па парце для праверкі.)

**Настаўнік:** На абароце квіткоў – маршрутны ліст. У ім будзем свае поспехі.

Ацэньваць сябе ў маршрутным лісце будзеце так:

“ + ” – усё лёгка, памылак не дапускаў;

“ – ” – было трохі цяжка, дапускаў памылкі;

“ ? ” – не ведаю, як сябе ацаніць.

**ІІІ Замацаванне ведаў і спосабаў дзейнасці.**

***Вусны лік***

**Настаўнік:** Каб дарога была весялейшай, давайце павыконваем заданні.

1)Матэматычны дыктант.

* Які лік стаіць паміж лікамі 5 і 7? (6.)
* Назавіце суседзяў ліку 8. (7 і 9.)
* Які лік атрымаецца, калі да 4 дадаць 2? (6.)
* Які лік атрымаецца, калі ад 9 адняць 1? (8.)
* Павялічце лік 3 на 2. (5.)
* Паменшце лік 8 на 1. (7.)
* Які лік стаіць у натуральным радзе лікаў на дзявятым месцы? (9.)
* Колькі трэба адняць ад 5, каб атрымаць 3? (2.)

2)Параўнанне выразаў.

- Параўнайце выразы, не вылічваючы. Абгрунтуйце свій адказ.

6 + 1 … 6 + 2 5 – 2 … 5 – 3 4 + 3 … 3 + 4

3)Састаў лікаў.

**3**

**4**

**4**

**2**

**2**

**7**

**3**

**5**

4)Рашэнне задач.

* У Барыса ў акварыуме 5 рыбак. Ён купіў яшчэ 4 рыбкі. Колькі рыбак стала ў кварыуме? (5 + 4 = 9.)
* На стаянцы стаяла 8 машын. 2 машыне паехалі. Колькі машын засталося на стаянцы? (8 – 2 = 6.)

***Работа з вучэбным дапаможнікам***

**Настаўнік:** Вось і в. Прастаквашына. Хто тут нас сустракае? (Паштальён Печкін.)

Печкін вельмі цікаўны і ўсё пра ўсіх жыхароў вёскі ўсё ведае. Каб працягнуць падарожжа, трэба выканаць яго заданні.

1)с.100, №5

* На дзвюх талерках 7 пірожных. З адной талеркі пераклалі на другую 2 пірожныя. Колькі стала пірожных на дзвюх талерках? (Колькасць не зменіцца, таму што іх не забралі, не з’елі, …а проста пераклалі з адной талеркі на другую.)

**Настаўнік:** На маршрутным лісце ацаніце сябе за гэтае заданне.

2)с.101, №9

Вучні састаўляюць пары дзяцей і адказваюць на пытанне – колькі пар?

**Настаўнік:** На маршрутным лісце ацаніце сябе за гэтае заданне.

* Малайцы! Вы справіліся з заданнямі паштальёна Печкіна. Можна адпраўляцца далей, але спачатку адпачнем.

***Фізкультхвілінка***

Усе кацяняткі мылі лапкі:

Вось так, вось так!

Мылі вушкі, мылі брушкі:

Вось так, вось так!

А потым яны стаміліся,

Салодка, салодка засыпалі:

Вось так, вось так!

**Настаўнік:** А зараз мы можам адправіцца да доміка дзядзькі Фёдара.

* Хто гэта нас сустракае? (Кот Матроскін.)
* Гэта самы разусны і працавіты кот. Ён для нас таксама падрыхтаваў заданне.

3)с.102-103, №10

Вучні разглядаюць табліцу з днямі нараджэння дзяцей.

* Як завуць дзяцей, якія нарадзіліся зімой (вясной, летам, восенню)? Колькі іх?
* У якую пару года нарадзілася сама больш (менш) дзяцей?
* На колькі дзяцей нарадзілася зімой менш, чым восенню?
* На колькі дзяцей нарадзілася летам больш, чым зімой?
* Што можна сказаць пра колькасць дзяцей летам і вясной?
* У якую пару года нарадзіліся вы?

**Настаўнік:** На маршрутным лісце ацаніце сябе за гэтае заданне.

***Фізкультхвілінка для вачэй***

**Настаўнік:** Кот Матроскін задаволены вашай працай. Можна працягваць наша падарожжа.

* Глядзіце, хто гэта нас сустракае? (Сабака Шарык.)
* Нейкі ў яго разгублены выгляд. Што задарылася? Сезон фотапалявання ўжо скончыўся, а ён не можа палічыць колькі ўсяго фотаздымкаў зрабіў.
* Дапаможам Шарыку?
* Сабака Шарык сфатаграфаваў вожыка 5 разоў, а вавёрку 2 разы. Колькі ўсяго фотаздымкаў ён зрабіў?
* Што гэта за заданне? (Задача.)
* Успомнім з якіх структурных кампанентаў складаецца задача. (На дошцы плакат “Структурныя кампаненты задачы”.)
* Назавіце ўмову задачы. Пытанне. Рашэнне састаўце з картак на парце. Назавіце адказ. (5 + 2 = 7.)

**Настаўнік:** На маршрутным лісце ацаніце сябе за гэтае заданне. Шарык вельмі задаволены вашай работай. Малайцы! А вось і домік дзядзькі Фёдара.

* Хто нас тут сустракае? (Дзядзька Фёдар.)

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

(с.53, №1-5.)

**Настаўнік:** Дзядзька Фёдар таксама для вас падрыхтаваў заданне. Ён просіць вас адказаць на пытанні ў тэсце. (Пасля кожнага пытання вучні ацэньваюць сябе ў маршрутным лісце.)

1)Лік 7 павялічыць на лік 1, атрымаецца:

2)Выберы прыклад.

3)Выберы прыклад з адказам8.

4)Барыс рашыў 4 задачы. Іван – 3 задачы. Колькі задач рашылі хлопчыкі?

5)Колькі ?

**8**

**6**

**4**

**ІV Падвядзенне вынікаў. Рэфлексія.**

**Настаўнік:** Вельмі шкада, але наша падарожжа падыходзіць да свайго заканчэння.Зачыніце на хвілінку вочкі і ўспомніце ўсё, што было на гэтым ўроку, якія заданні выконвалі.

* Раскажыце пра сваю работу на ўроку, выкарыстоўваючы словы:
* Я паўтарыў (ла) …
* Я навучыўся (лася) …
* У мяне атрымалася …
* Мне спадабалася …

**Настаўнік:** Дзядзька Фёдар вельмі задаволены вашай работай і падрыхтаваў для вас узнагароду.

* Палічыце колькі ў вас “ + ”, “ – ”, “ ? ”.
* Калі больш “ + ”,то вы атрымліваеце медаль *“Знаўца матэматыкі”*.
* Калі больш “ - ”,то вы атрымліваеце медаль *“Любіцель матэматыкі”*.
* Калі больш “ ? ”,то вы атрымліваеце медаль *“Пачынаючы матэматык”*.
* А зараз пакажыце пры дапамозе лінеечкі настрою, з якім настроем вы заканчваеце ўрок?
* Скажам “да пабачэння” нашым героям.

Дзякуй за ўрок!